钦定古今图书集成/明伦汇编/氏族典/第161卷 > 韩亿
## 钦定古今图书集成/明伦汇编/氏族典/第161卷 > 韩亿

按《宋史韩亿传》：“亿字宗魏，其先真定灵寿人，徙开封
之雍丘。举进士，为大理评事，知永城县，有治声。通判
陈州，会河决治堤，费万计，亿不赋民而营筑之。真宗
特召见，改一官，知洋州，累迁尚书屯田员外郎，知相
州。有诬其子纲请求受金者，降通判大名府，寻为殿
中侍御史，迁侍御史，安抚淮浙，除开封府判官，出为”
河北转运使。仁宗初，进直史馆、知青州，以司封员外
郎兼侍御史知杂事，判大理寺丞。三司更茶法，岁课
不登，亿承诏劾之，由丞相而下皆坐失当之罚，其不
挠如此。除龙图阁待制，奉使契丹、知亳州。召知审刑
院，再迁兵部郎中、同判吏部流内铨，以右谏议大夫、
枢密直学士知益州。故事，“益州岁出”官粟六万石振
粜贫民。是岁大旱，亿倍数出粟，民坐是不饥。景祐二
年，以尚书工部侍郎同知枢密院事，除户部参知政
事。会忻州地大震，谏官韩琦言亿子综为群牧判官，
不当罢。知应天府。寻加资政殿学士、知成德军，改澶州，复知亳州，官至尚书左丞，以太子少傅致仕，卒，赠
太子太保，谥忠献。八子：纲、综、绛、绎、维、缜、纬、缅。